Pelit ammentavat vaikutteita monista eri lähteistä. Suomalaista kansanperinnettäkin on tutkittu myös pelivoimin, mutta suomalais-ugrilaisessa mytologiassa riittäisi vielä vaikka kuinka paljon ihmeteltävää. Joensuussa on nyt käynnissä mielenkiintoinen peliprojekti, joka yhdistää useamman sektorin osaajia suomalaiskansallisen mytologian äärelle.

Työn alla oleva, Sotka-niminen teos lupaa ongelmanratkaisua ja seikkailua. 400 syväjäädytettyä ihmistä kuljettava avaruusalus uhkaa törmätä Pohjantähteen 15 minuutin kuluessa, kun yksi matkustajista herää. Tästä alkaa koko 400 hengen porukan muistoja ja taustoja tutkiva, pelikerrasta toiseen muuttuva tarina.

Taustat ja muistot toteutetaan videomateriaalilla, jota toteuttamaan on saatu Joensuussa ja Tampereella vaikuttava Koju Film Company. Koju Film Company sai osakseen runsaasti kiitosta ja kunniaa ulkomaisilla festivaaleilla Kolin luonnosta kertovalla Mustarinta-lyhytelokuvalla, joten Sotkan videototeutus tuskin voisi olla osaavammissa käsissä. Pelin muusta toteutuksesta vastaa Joensuu Games.

Sotkasta kuullaan lisää ensi kuun puolella, kun tekijät tiedottavat tarkemmin projektin sisällöstä ja sen toteutuksen tilasta.

Lisätietoja: www.joensuugames.fi

Lisätietoja: www.kojufilm.com

Lisää aiheesta

Illusionissa mietittiin pelejä ja pelialaa

Illusion 2015 tiivisti monta puolta pelialasta yhteen päivään

Illusion 2014 – Rokkia, aurinkoa ja videopelejä